יהודית ארנון

יהודית ארנון (15 באוקטובר 1926 – 17 באוגוסט 2013) הייתה כוריאוגרפית ורקדנית ישראלית. כלת פרס החברה הבינלאומית לאמנויות הבמה (ISPA) (1997) וכלת פרס ישראל למחול לשנת תשנ"ח (1998).

==קורות חיים==
יהודית ארנון נולדה כיהודית שישָה-הלוי ב-1926 בקומרנו שבצ'כוסלובקיה במשפחה יהודית אורתודוקסית, הצעירה משלושת ילדיהם של אליזבת (בטי) לבית הופמן, ילידת שרוואר (Sárvár) שבהונגריה, ואליעזר שישה-הלוי, בעל חנות אופניים.

בזמן השואה, בהיותה בת 18, גורשה למחנה ההשמדה אושוויץ. הוריה נרצחו בתאי הגזים וארנון נשלחה לעבודות כפייה באושוויץ, ולאחר מכן במחנה פלאשוב. לאחר צירופה אל צעדת מוות היא הובלה אל מחנה פרידנברג בצ'כוסלובקיה, ממנו שוחררה על ידי הצבא האדום. לאחר מכן עברה להתגורר בבודפשט והחלה לפעול בתנועת "השומר הצעיר" וללמוד ריקוד. ביוני 1946 נישאה לידידיה (ידי) אהרנפלד (יליד בודפשט 1922; בהמשך עִברת את שמו לארנון), שאותו הכירה בקן התנועה. על השניים הוטל מטעם התנועה הטיפול במאה ילדים ניצולי השואה באיטליה, ואיתם עלו בני הזוג לישראל ב-1948. עם עלייתם הצטרפו לקיבוץ געתון וגידלו שלוש בנות: רותי (נולדה ב-1949), רונית (1954) ואפרת (1961).

בארץ החלה ארנון לעסוק במחול. במהלך שהותה באושוויץ רקדה בפני אסירות המחנה, תוך סירובה לרקוד בפני שומרי המחנה וענישתה בשל כך. בשנת 1956 ייסדה סטודיו למחול בגעתון, אשר היווה עבורה יחד עם להקת הגליל המערבי את הבסיס להקמת להקת המחול הקיבוצית ב-1970. ארנון שימשה מנהלת אמנותית של הלהקה עד ל-1996. בית הספר למחול (1965) וסדנת המחול (1977) שייסדה, הוציאו רקדנים וכוריאוגרפים רבים אל להקות הארץ והעולם.

באוקטובר 1988 ביקרה בהונגריה וגרמניה עם להקת המחול הקיבוצית, לראשונה מאז עלתה לישראל. 

ב-2007 נמנתה עם יוזמי הפרויקט "כפר המחול" בקיבוץ געתון.

ב-2008 השתתפה יהודית ארנון בתערוכת "בחרנו בחיים" במוזיאון יד ושם לציון תרומתם של ניצולי השואה למדינת ישראל. ביולי 2009 נערך לכבודה ערב מחווה בקיבוץ געתון

ארנון נפטרה באוגוסט 2013, בגיל 87 והובאה למנוחות בבית הקברות בקיבוץ געתון. במותה הותירה בעל, שלוש בנות, נכדים ונינים.
==פרסים והוקרה==
* בשנת 1995 נמנתה עם מדליקי המשואות בטקס הדלקת שש המשואות במסגרת יום הזיכרון לשואה ולגבורה ב"יד ושם".
* בשנת 1997 זכתה בפרס החברה הבינלאומית לאמנויות הבמה ISPA.
* בשנת 1998 הוענק לה פרס ישראל למחול.
==לקריאה נוספת==
* אבשלום קווה, אחוזת מחול: יהודית ארנון ולהקת המחול הקיבוצית: פרקי חיים, תל אביב: מורשת, 2003.

==קישורים חיצוניים==
* [http://www.yadvashem.org/he/remembrance/survivors/arnon קורות חייה וקטעי וידאו בהשתתפותה] בתוך תערוכת "בחרנו בחיים: תרומתם של ניצולי השואה למדינת ישראל", באתר יד ושם
* ג'ודית ברין-אינגבר, 
* [http://www.kcdc.co.il/ להקת המחול הקיבוצית] שהקימה ארנון
* 
* 
* [https://web.archive.org/web/20081203234812/http://www.dance-village.com/ אתר "כפר המחול בגליל"] של להקת המחול הקיבוצית
* רות אשל, [https://web.archive.org/web/20131012025315/http://www.israeldance-diaries.co.il/wp-content/issues/articles/רבעון%20מחול%20בישראל%209-%20רות%20אשל%20משוחחת%20עם%20יהודית%20ארנון%20מאת%20רות%20אשל.pdf רות אשל משוחחת עם יהודית ארנון], מחול בישראל (רבעון לענייני מחול) 9 (1996), 104–108 (עם סיום תפקידה כמנהלת אמנותית של הלהקה הקיבוצית), באתר "יומני מחול"
* גלית אברג'יל, [https://www.yadvashem.org/sites/default/files/yv_magazine03_0.pdf לרקוד כדי לחיות], יד ושם ירושלים 3 (1996), 8–9
* גיורא מנור, [https://web.archive.org/web/20131011155231/http://www.israeldance-diaries.co.il/wp-content/issues/articles/רבעון%20מחול%20בישראל%2013-%20הענק%20הקטן,%20יהודית%20ארנון%20כלת%20פרס%20ישראל%20למחול%20מאת%20גיורא%20מנור.pdf הענק הקטן – יהודית ארנון: כלת פרס ישראל למחול], מחול בישראל 13 (1998), 37–38, באתר "יומני מחול"
* עידית פלך, [https://web.archive.org/web/20160303170756/http://www.kibbutz.org.il/itonut/2006/haver/061102_arnon.htm עד הנשימה האחרונה], אתר הקיבוצים – עיתונות קיבוצית, 2 בנובמבר 2006 (במלאת לה 80)
* 
* 
* 
* 
* 
* 
* 
* 
* הניה רוטנברג, "[https://www.dancevoices.com/he-dance-in-israel/יהודית-ארנון-קורים-של-כסף/ יהודית ארנון - קורים של כסף]". באתר [http://www.dancevoices.com/index.php?lang=he קולות המחול], 24 באוקטובר 2014.

==הערות שוליים==

קטגוריה:יהודים בשואה: צ'כוסלובקיה
קטגוריה:אסירים במחנה הריכוז אושוויץ
קטגוריה:בוגרות השומר הצעיר
קטגוריה:בוגרי השומר הצעיר
קטגוריה:כוריאוגרפיות ישראליות
קטגוריה:כוריאוגרפים ישראלים
קטגוריה:זוכות פרס ישראל למחול
קטגוריה:זוכי פרס ישראל למחול
קטגוריה:זוכי פרס ישראל לשנת 1998
קטגוריה:ישראליות ילידות צ'כוסלובקיה
קטגוריה:ישראלים ילידי צ'כוסלובקיה
קטגוריה:עולות לאחר קום המדינה: 1948–1950
קטגוריה:עולים לאחר קום המדינה: 1948–1950
קטגוריה:ניצולות השואה
קטגוריה:ניצולי השואה: סלובקיה
קטגוריה:אסירים במחנה הריכוז פלאשוב
קטגוריה:מדליקי משואה ביום השואה
קטגוריה:רקדניות ישראליות
קטגוריה:געתון: אישים
קטגוריה:אישים הקבורים בקיבוצים
קטגוריה:ישראליות שנולדו ב-1926
קטגוריה:ישראלים שנולדו ב-1926
קטגוריה:ישראליות שנפטרו ב-2013
קטגוריה:ישראלים שנפטרו ב-2013